|  |
| --- |
| Melbourne Alirport Environs Overlay |

|  |
| --- |
| Yeeŋö ye cɔlë Melbourne Airport Environs Overlay ku lëu bï bɛ̈ikiɛ̈ɛ̈n tɔ̈ kennë ɣɛn ya riɔ̈ɔ̈k wudë? |

Melbourne Airport Environs Overlay (MAEO) akɔɔr bï ajuiɛɛr jɔɔk në yemɛɛn agonnë awuɔɔu de tayarat ya tekic tënnë bɛ̈i thiääk kennë metar de Melbourne, ku yen ajuiɛɛr kënnë aajɔɔk Akuma de Bïktoria në luɔɔi në ruɔ̈ɔ̈n de 2007.

MAEO ee kɔc nyuɔ̈ɔ̈th arëëtic në luɔɔi bennë kueer cï tek nhom në ŋuan ya cak, agonnë tayarat ya riŋ në yenhom, mɛn ë thuur në ruɔ̈ɔ̈n de 2018 ke ye ajuiɛɛr cï juiir ke bennë meetar de Melbourme thuur. Ë ajuiɛɛr jöt kënnë de MAEO abï ya cɔk tɔ̈ tënnë bɛ̈i juëc në yemɛɛn awär tɛ̈ndɛɛn thɛɛr wään, tënnë bɛ̈i tɔ̈ në Brimbank, Hume, Melton, Moonee Valley, Moreland ku jɔl ya Whittlesea.

Na cï kee lööŋ käkë ke MAEO tääu paanduɔ̈ɔ̈n rëër yïn thïn, ke ka lëu bï ajuiɛɛrduɔ̈ɔ̈n ca juiɛ̈ɛ̈r wënthɛɛr ë pinyduɔ̈ɔ̈n kënnë ya riɔ̈ɔ̈kic. Paan ca jɔɔk ë yïk wënthɛɛr abï ya kɔɔr bï bɛɛr ya caar ku berë lööŋ mac yeen ya cɔ̈kpiny. Na kɔɔr ba pinyduɔ̈ɔ̈n kënnë ya yiɛ̈kic në ɣööt, ke yï jaamë wennë akut thiin mac piɔmduɔ̈ɔ̈n rëër yïn thïn agokë yïn ya guiɛ̈ɛ̈r kuɛɛr lëu bennë lööŋ ke MAEO ya naŋ kä kɔ̈k peei lëu bï käkuɔ̈ɔ̈n loi keek wënthɛɛr ya riɔ̈ɔ̈kic. Lööŋ thi kɔ̈k peei bennëke paanduɔ̈ɔ̈n ca ɣɔɔc nɔŋ awarak piɛth kɛɛn ye ɣööc ë ɣɔɔcë yen nyuɔɔth, aabï keek ya pëën ago keek cië beerë keek bɛɛr riɔ̈ɔ̈k cï tɛ̈n cennë yen luɛɛl thïn në lööŋ cï keek tääu tënnë bɛ̈i lik apɛi ku jɔl ya thiɔ̈ɔ̈ŋ de athöör në kë de täk ku luɔɔi de ɣööt ke mataam ye keek juur yiic wei.

Ëwël ke MAEO käkë, aalëu bï keek bɛɛr ya juɛ̈k yiic wël kɔ̈k jöt ku bɛɛrë keek tuɔɔc biyic ago ajuiɛɛr de köölciɛ̈ɛ̈n de thuur ë metar de Melbourne ya nyuɔ̈th kɔc. Bɛ̈i kɔ̈k pei cïn löŋ cï keek dööt në kë de ye ajuiɛɛr jöt de MAEO kënnë, aabï ya ŋoot ëke bï naŋ löŋ lëu bï keek dhil ya dööt në käkɔ̈k bï keek dhil ya juak thïn në köölciɛ̈ɛ̈n.



Na kɔɔr kuɔɔny de agamlöŋ, ke yï yuɔ̈pë akut de agamlööŋ ye cɔlë "Translating and Interpreting Service —TIS" në thoŋ ë Liŋëlith, agokë yïn kuɔny në wɛ̈ɛ̈r ku gɛ̈ɛ̈r de thook peei. Ke yï yuɔ̈pë TIS National në 131 450 (të tɔ̈ yïn në Authërelia) wennë liep wɛbthait de [www.tisnational.gov.au](http://www.tisnational.gov.au/)